







	DISEMBA
[OKUNGAPHAKATHI
AMANQAKU AZIIMBALASANE
1 4 Ukuqhawula Umtshato Kwabazali Kwabutshintsha Ubomi BukaSheila
16 lsibini Esineminyaka Engama-22 Silele Ebhedini Enye!
20 Ungathi Wayebona Ukuba Uza Kufa uSydney Chama
22 Utata Osindise Umntwana Owe Kumgangatho Wesithandathu

INENEKAZI LALE MIHLA
 65 Incwadi Evela KuMhleli
Wezabasetyhini
66 Inyaniso Ngabantu Abaziinkawu
68 Ukubeleka Ngotyando
70 Indlela Yokuxelela Intombi Yakho Ukuba Iyakhula
72 Amanyathelo Okuzikhusela Kwizikrelemnqa
75 Ubuhle Bendalo
80 Kuphendulwa Iingxaki Zakho Zevasi
80 Izithambisi-lusu Ezitsha zeKami
8 1 AbakwaBonnita Bakuphathele iLong Life Amasi
82 Okubhakelwe iKrismesi NgeRama
84 Ingxelo yeRarna/Bona Womens Club
88 IKitchen Companion
90 Iiresiphi Ezimnandi zelwisa

EZEMIDLALO
44 Obekusenzeka Ebholeni ngo-1996...
48 UBrenda Malesela Ubalasele kwiBasketball
55 Akubiza Ngokuba yi-Jim uPeter Terror Mathebula

EZOLONWABO
30 Ukhuphiswano lweShell Road To Fame Talent Search
32 Sityelele uTshepo Tshola
34 Siphengulula Amacwecwe Amatsha
36 ICapital Radio Ivelisa Iindlela Ezintsha Zokusasaza eMzantsi-Afrika
38 Ikwayala Eziphambili Ziza Kugagana
40 Icwecwe Elitsha LikaSipho Gumede
41 U-Aaliyah Ubalasele Emculweni Wakhe

EZOLUTSHA
59 Iindaba Zolutsha
60 Ulutsha LwaseBrakpan Lube
Nendibano NoSodolophu Walo

IBALI LEMIFANEKISO

102 Zibeke Bucala Ezezolo - iSiqendu 9

OKWABANTWANA
94 Faka lmibala KwiKiddies Mix
94 Amalungu eKiddies Mix
96 Zuza i-R50 Uphucule NesiNgesi Sakho
96 Ibali likaMakaz uBarbara

UKHUPHISWANO NEZIPHO
20 Ukhuphiswano lweOmo/Student Prince
40 Isipho seCD kaSipho Gumede
41 Isipho Secwecwe likaAaliyah CD Neendodo Zelanga
42 Tyumba uNompilo Wonyaka ka-1997
58 Ophumelele Kukhuphiswano IweSterns Young Designer Dream-Maker
74 Ozuze Ifanitshala Yomzi Wonke KwaEllerines
78 Abafikelele Kumanqam
Okhuphiswano Lokuqaqamba
Esihlweleni
98 Abaphumelele kwiJ&J Hope Of The Future Competition
124 IKnorrox Build Your Own House Competition
126 IBona Word Puzzle No.184
129 Abaphumelele kwiWord Puzzle

OKUBAKHO RHOQO
6 Incwadi Evela KuMhleli Omkhulu
10 Iincwadi Eziya kuMhleli
28 Apha Naphaya
62 Zenzele Umhlobo
101 Okuxelwa Zinkwenkwezi
112 Abafundi beBona
12 1 UGqirha Sipho
155 Abafana















c(€d 


















LIFIKILE KWAKHONA ELO XESHA LONYAKA..

Ndithe ndizimisele ukubhala ngeengozi zendlela negalelo lotywala kwezi ntlekele, suka kwasweleka umhlobo wam ebesisebenzisana naye kwezoshishino. De kube ngoku andiyikholelwa indlela afe ngayo uSydney Chama obephile qete, yaye engumfo obephila impilo esulungekileyo nengenachaphaza. Sisuka kude sinoSydney -sobabini singabaseKatlehong; sobabini siye sazama ukusungula imisebenzi yethu yolonwabo
- yena engumdlali wemidlalo yeqonga mna ndingumququzeleli wezolonwabo. Ngokuhamba kwexesha ndawuyeka loo msebenzi ndazingela amakriwa aluhlaza kodwa uSydney waqhubeka nabekwenza, waza wasweleka xa imizamo yakhe ineziphumo ezihle njengabanye esasikhula nabo, uJacob Mpharanyana Radebe noSam Sefatsa Ntsinyi abangasekhoyo! USydney Chama ubeliyolisa. Ubeyazi intlupheko eyiqonda nentlungu.
Ukusweleka kwakhe kubeyilahleko nakuthi apha kwaBONA. Kaloku bekunguye umqambi nombhali waBafana - ikhasi lethu elihlekisayo nenqaku elithi Ubomi Belokishi. Nakuba nje engasekho siseza kuqhubeka sikupapasha oku kwiBONA. Sithanda ukuvakalisa uvelwano kwinkosikazi yakhe, uNana, nabantwana bakhe. Sithi akuhlanga lungehliyo, lalani ngenxeba.
Sisekulo mba weziphelo ezingathandekiyo, kwikhasi lama-52 kolu shicilelo sibhale ibali elibuhlungu likaPeter Terror Mathebula, imbethimanqindi yokuqala eNtsundu eyazuza iNtshinga yeHlabathi. Ukumbona ngoku uTerror engaphangeli, edimazekile eselela ukuzibulala akuxolisi. Makubekho umntu onik'uncedo kule meko!
Masithembe ukuba niza kulonwabela eli thuba leeholide, kodwa khumbulani ukuba aninedwa, kukho nabanye emasibacingele! Nibe neKrismesi emyoli.
De kube lixesha elizayo.



(UMHLELI OMKHULU)







1incwadi 
eziya kumhleli



















SANUKUWUTHABATHELA
EZANDL.ENI ZENU UMTHETHO
Siye sothuka sakubona kumabonakude iqela lamaSilamsi iPAGAD (iPeople Against Gangsterism and Drugs) elwa nemigulukudu yeziyobisi, ethubeni ilwa namapolisa. Ngokuqinisekileyo, iziyobisi zibulala ubomi babantu, ingakumbi ulutsha, kanti nabathengisi beziyobisi babaphatha kakubi abantwana bethu ukuze batyebe. Bayaqonda na ukuba babulala abantu abaza kuba ngoogqirha namagqwetha angomso? IPAGAD kufuneka ibe liqela elisebenza namapolisa ukuze ilwe nolwaphulo-mthetho olunento yokwenza neziyobisi nemigulukudu konke ikwenza ekhusini Iomthetho. Urhulumente kufuneka abonisane nawo wonke amaqela abandakanyekileyo uze lo mba uwujonge ngeliso elibukhali. Thina bantu kufuneka sisebenzisane namapolisa kangangoko sinako. Nakuba mna ndiyixhasa imibutho esekwe luluntu elwa nolwaphulo-mthetho, andisokuze ndibaxhase abo bawuthabathela ezandleni zabo umthetho. NguE.M., eWitbank.
NDICELA
NONGEZE
AMAPHEPHA
EZOLUTSHA
MhIeli, ndinama-21
eminyaka, ndikuthanda gqitha ukufunda iBONA ingakumbi uTyhila Ufunde
namakhasi eZolutsha.
Mvanje ndifumanise ukuba anisiniki okwaneleyo thina
lutsha? Kutheni? Kutheni?
Kutheni? Ngaba ufuna
ndiyeke ukuthenga IBONA? Lumka! Esi sisilumkiso sobuhlobo.
NguD.M.K.,
eLichtenburg.
IMINGCWABO -IXESHA LOKUTHOB ISIDIMA
Ngeemini zamandulo abantu babesenza izinto zentlonipho xa kukho oswelekileyo kodwa kwimingcwabo yale mihla kuyahletywa kukho nokuzingca. Amadoda aya emngcwabeni enenjongo zokuzibhaqela bhinqa lithile. Amanenekazi anxiba ngathi kukho itheko elikhulu amenywe kulo okanye kwiinightclubs. Emva koko bahleba ngokutya, kuze okona kubi bathethe kakubi ngebhokisi yomngcwabo. Ngathi baya emngcwabeni ukuze bathob isidima sabanye. Ungabeva besithi ngumkhumbi wemihla yakudala. okanye ngumkhumbi wom-oki, ngumkhumbi wemali ephantsi, bathethe izinto ezininzi ezinganik umdla. lzityebi zinemali yokuyichitha kwimingcwabo esemgangathweni, kodwa khumbulani ukuba asinakuze sibe zizityebi sonke. lcebiso lam kubantu abahluphekayo kukuba benze okusemandleni abo, libala ngokuthethwa zizidenge nabahlebi. NguL.M.S., eSettlers.
IBONA IYASINCEDA EKUFUNDENI ISISUTHU
Sinibhalela Ie ncwadi ukunincoma ngeBONA. IBONA siyifunda zonke iinyanga. Amagama ethu nguMonique, uManda, uDerich noJohan. Sifunda ibanga lesibhozo eFichardt Park High School. Sithetha isiBhulu kodwa sifunda isiSuthu esikolweni. IBONA iyasinceda ezifundweni zethu. UMonique noManda bathanda ukufunda amakhasi eresipi kwezabasetyhini ngoxa uJohan ethanda ukufunda aBafana. Sikwathanda amakhasi eencwadi ngale ncwadi sibulela Ie magazini ithandekayo. Sithi iBONA yeyona magazini igqwesayo.
Kubhale uMonique, uManda, uDerich nojohan, baseBloemfontein.








Azenzela
ngkunokwawo amanenekazi! UShei!a ekunye nonina u-Angeline (ophakathi) nomsakwabo, u-Olga. Akuzange kumonwabise ukohlukana kwabazali bakhe kangangokuba usathetha ngako nanamhlanje. Naxa kunjalo la manenekazi asebenzisene, aza aphumelela ebomini!
14 BONA XHOSA - December 1996

Buza uSheila Petlele ngobomi abuphllayo okanye umbuze ukuba uya kuba eneminyaka emingaphi kwisikhumbuzo esizayo sokuzalwa kwakhe, uya kuthula cwaka okwembaza. Kodwa thetha naye ngomculo, ukumodela okanye ngokudlala imidlalo kamabonakude uya kuthetha uhalala! Eyona nto yamkhwankqisayo ebomini kukuqhawula umtshato kwabazali bakhe kwiminyaka eli-12 eyadlulayo. Mhlawumbi eso sesona sizathu esibangela ukuba umsebenzi wakhe ube yeyona nto ibalulekileyo, kuze kulandele ubomi bakhe bezothando xa engaxakekanga...


WAZAZI esemncinci uSheila Patlele
 ukuba uza kuba ngumdlali wemidlalo kamabonakude. Ungumntwana wesibini kowabo kwaye wayethanda ukukhapha uyise xa esiya kwiholo awayefundisela kuyo ulutsha lwengingqi yakhe ukudlala kwimidlalo yeqonga.
Akukho nto eyayinokumphoxa uSheila nanjengoko wayesazi ukuba uyakuthanda ukudlala kwimidlalo nabazali bakhe abamthandayo bemkhuthaza. Ubomi bakhe



Ukubukeka okwentwazana yesikolo kumenze uShei!a wadla!a iindawo eziphambili kwimidlalo kamabonakude. Ufunwa ngapha nangapha ngenxa yelizwi lakhe elifunwa shushu ngabathengisi.

















nomsebenzi aza kuwenza wacwangciswa kakuhle.
Kwehl okwakungalindelekanga. Abazali bakhe ababengayifihli indlela abaya kuhlala bethandana ngayo babhengeza ukuba baza kuwuqhawula umtshato.
Yeyona nto yandikhwankqisayo ebomini leyo, utsho uSheila osemdala ngoku noselegxeka kunakuqala. Kwasikhathaza sonke thina bantwana. Ndandingazi ukuba yintoni enokubenza baqhawule umtshato kuba ndandisoloko







UKUQHAWULA UMTSHATO KWABAZALI
BAKASHEILA
KWABUTSHINTSHA
UBOMI BAKHE
kubalisa uWILL1E BOKALA kufote uLUCKY NXUMALO


ndibabona bonwabile kunye - kodwa ke bawuqhawula
umtshato..
Wahamba uyise kaSheila washiyeka umama wabo ekhulisa
uSheila nabamalekelayo - uRobert, uOlga noSusan.
Ndimothulel'umnqwazi umama kwaye ndimthanda
ngokungazenzisiyo, utsho uSheila. Uyakuhlala esisibane kum
nakubasakwethu, kwaye de kube ngoku uselithemba kum.
Ngoncedo lukanina wawuphelisa umothuko wokulahlekelwa ngumntu owayefuna ukulandela ekhondweni lakhe, waza waxoza mphini wumbi. Wadlala kwimidlalo yesikolo, wacula, wangenela oonobuhle, waza wahlabela mgama ngokudlala kwimidlalo kamabonakude.
USheila uzuze izithsaba koonobuhle abaliqela esingabalula ukuba nguMiss Kaizer Chiefs Football Club, wacula neemvumi eziphambili ezifana no-Arthur Mafokate kwiqela i-Out of Control. Kodwa owona msebenzi awayewufuna yayikukudlala imidlalo.
Ndandizonwabisa ngokungenela oonobuhle - ndandicinga ukuba ndimhle kwaye ndinako konke okufunekayo, ndaqhubeka. Ndikwanalo nelizwi, kwaye ndizamile nokucula. Kodwa ke ndithanda ukudlala imidlalo kamabonakude ikakhulu.
4 BONA XHOSA - December 1 996

6 BONA XHOSA - December 1 996

12 BONA XHOSA - December 1996

