

Akukabikho nto imnqandayo ekuvutheleni ixilongo asele eneminyaka
engamashumi amahlanu elivuthela uHugh Masekela, oyincutshe kwijazz yaseMzantsi Afrika.









































Ezolutsha )






Bhiyoza nathi kolu shicilelo lwesikhumbuzo sokugqiba iminyaka engama-40. Kwiminyaka engama-40 eyadlulayo ulutsha lwalohlukile elutsheni lwanamhlanje. Nangona kunjalo, zikhona ezinye izinto eziya kuhlala ziyinxalenye yolutsha. 

IBONA ikunqwenelela okuhle - VIVA LUTSHA VIVA!


KWEZOLUTSHA KULE NYANGA:
* "UNyuks Automatic" Usuke Ecaweni Waya
kwidisko

* uLionel Richie Uthetha Ngecwecwe Elithi
Louder than Words


ziqulunqwe nguBONGANI HLATSHWAYO


Singathanda ukwazi ngeninqwenela ukukubona kula makhasi , lilonke xa ninemibono, sibhaleleni kwaTeenage Page , Bona Magazine , Box 32083, Mobeni, 4060. Sinethemba lokuva kuni kungekudala!


















Uthetha Ngecwecwe Elithi Louder than Words
Ukuzondelela kwakhe kuyosulela, umoya anawo unamandla, kwaye ungumntu onengqondo ephangaleleyo. uLionel Richie uncokola ngokumangaliseka nangovuyo ngecwecwe lakhe elitsha elithi LOUDER THAN WORDS nelilelokuqala elishicilelwe kwaMercury Records






















UTHI, Uvuyo lukwiingoma endiziculayo. Ewe, ndiyilwele impumelelo, ndizamile ukufikelela kwelinye inqanaba lokuvuthwa, nokuba ndifumane uvuyo.
Uyaliva eli futhe kwindlela ancokola nacula ngayo uLionel . Uyindoda eneenjongo.
Ndizimisele ukuba ngulo mntu endinguye. Icwecwe lam elithi Louder than Words lindanelisile kuba libonisa ukuba ndimi phi namhlanje.
Njengomqambi olingana noIrvin Berlin ngeengoma ezifikelele kwinqwanqwa lokuqala emculweni, uRichie udlamke ngokungathi ungumfiki emculweni. Xa
ethetha uyakhawuleza,
uyatsiba xa evelisa
iingongoma ezithile,
okumanyumnyezi
ukwenza kube lula.
Wakuthetha
noLionel Richie ukhawuleza ulibale ukuba uyenye yezona mvumi bezitshatshele kumashumi amathathu
eminyaka adlulileyo,
ethengisa izigidi zamacwecwe
kubathandi bomculo bamazwe
ngamazwe.
uRichie uthi: Nanini xa
ndiza kushicilela icwecwe
elitsha, ndiwaphosa kwesinomhlwa amanzithinzithi adlulileyo, ndizimisele ngathi licwecwe lam lokuqala. Ngeli cwecwe, ndijolise ekubumbeni isiqalo umculo wam.
Esi siqalo sisuka kwiPop ukuya kwiCountry , ukuya kwiA&B ucuntsule nakwijazz . Njengomqambi nomculi weengoma, ukuba bhetyebhetye kukaLionel kubalasele.
Ukuthi shwaka kwakhe iminyaka emine
kumagumbi okushicilela umculo kube negalelo elilindelwe ngomdla kwecwecwe lakhe elithi Louder than Words .
uLionel utyatyadula athi: Kwiminyaka edlulileyo ndiye ndakhula, ndeva
iintlungu, ndazigocagoca ndenza neenguqu. Ndiyazivuyela ezo nzima.
Ezo nzima zibandakanya ukuswelekelwa nguyise, uqhawulo-mtshato nokusweleka komhlobo ngenxa yeAIDS .
Zozithathu ezi ziganeko beziqoba amandla, usithele thsuphe oko. Bendingenakwenza ngakumbi ngaphandle kokuzinika ixesha iimvakalelo zam. Ilahleko ibiqala ngqa ukundehlela.
Bendingenakuze ndiyishenxise lula okanye ndiyivuthele. Kuye kwafuneka ndijamelane nelahleko, ndize ndizibuze ukuba ngaba ndinokuphila nezi zithonga? ngaba ndomelele ngokwaneleyo?
Ndiyavuya kukuba ndomelele. Ndonwabile kuba ndibe nako ukuzibeka ezi mvakalelo zelahleko nenzuzo -zonke iimvakalelo zam njengomntu -kweli cwecwe.










Amangenelo waposele apha:

BONA- LIONEL RICHIE COMPETITION , BOX 1 5509, DOORNFONTEIN 2028
Amangenelo makabe afikile kuthi phambi komhla wama - 27 kuSeptemba , 1996.

IMIBUZO
1.	Lithini igama lecwecwe
likaLionel Richie mvanje?


2.	Eli cwecwe ulikhuphe emva kweminyaka emingaphi engashicileli uLionel Richie?



60 BONA XHOSA - September 1996

*Ubali ubalasele emculweni wokholo

62 BONA XHOSA - September 1996

