





108 BONA XHOSA - June 1995
BHAKA UNCUTHU
NGESNOWFLAKE

Bhakela usapho lwakho ezi zilebelo zimnandi - luya kuyifuna impinda!
IYEAST BREAD
lkg yeSNOWFLAKE WHITE BREAD FLOUR
15m1 yeAnchor Instant Dry Yeast
(ipakethi eyi-lOg)
15m1 yetyuwa
15m1 yeswekile
30g yeBlossom margarine
malunga ne-625m1 yamanzi adikidiki.
 Sefa ndawonye izithako ezomileyo. 2. Bhuqabhuqa imagarini.
3. Galela amanzi, xuba ndawonye ukuze kuyileke intlama ethambileyo.
4. Xova intlama kakuhle malunga nemizuzu eli-10, de ingabi namagaqa, inwebeke.
5. lntlama yibeke kwindawo efafazwe iflawa. yigqume ngeplastiki. yiyeke imizuzu engama-20 ukuze inyuke. 6. Yixove intlama ukuze ihle, yahlukanise kabini, yibumbe ibe ziilofu.
7. Yifake kwiitin zelofu ezimbini eziyi 23cm neziqatywe amafutha.
8. Sibekela ngeplastiki eqatywe amafutha, zibeke kwindawo efudumeleyo malunga nama-35 ukuya kuma-45 emizuzu ukuze zinyuke, de zinyuke ngokuphindwe kabini. 9. Bhaka kwionti eku-200°C (400°F) malunga nama-35 ukuya kuma-45 emizuzu okanye de iilofu zivakale zingenamphakathi xa uzinkqonkqa.
ICEBISO
Kukho iindidi ezintathu zamagwele ezifumanekayo:
EFresh, e-active dry neyi-instant dry yeast.
Ezi ntlobo zintathu zinokutshintshwa:
i-25g eligaqa - iyi-15m1 yeactive dry -iyi-15m1 (10g yepakethi) ye instant dry.
1. EZINYE IINCASA
Sebenzisa okanye uxube nayiphi na kwezi flawa zilandelayo endaweni yokusebenzisa iflawa yesonka esimhlophe: iSNOWFLAKE CAKE FLOUR OKANYE INUTtY WHEAT WHOLEWHEAT MEAL. Amanzi wasebenzise ngokuvumelana nazo. Ukuba intlama iqinile, yomile, galela intwana yamanzi, xa imanzi galela iflawa.
2. IIROLLS
Xa usenza iirolls ezithambileyo yongeza iimagarini ibe yi-60g, sebenzisa iBonnita milk endaweni yamanzi. Sebenzisa intlama e-1 yesonka esimhlophe.

EZINYE IINCASA ILUNCHEON ROLLS
Usebenzisa irolling pin, qengqa mbulunga nganye yentlama ibe nde,
yiqengqe ibe njengeSwiss roIl. lroll enomgobo ezantsi yibeke kwitreyi yokubhaka eqatywe amafutha. Bhaka kwionti ekwiqondo lobushushu eliyi-200°C (400°F) 1-15 ukuya kuma-20 emizuzu.
Unokwenza i-1 6 leerolls.
IHAMBURGER ROLLS
Qengqa intwana yentlama ibe yimbulunga, yiqengqe ibe mcaba ngerolling pin.
OKULINGANA MACALA
250g yeBlossom margarine
125m1 yesweklle (l00g)
75m1 yeEpic oil
2 amaqanda amakhulu kakhulu
5m1 yevanilla essence okanye ialmond
essence
800m1 yeSNOWFLAKE CAKE FLOUR (448g)
2m1 yetyuwa
2m1 yebaking powder
1. Yenza nqumbululu imagarini ngeswekile neoyile. Galela amaqanda
nevanilla essence, qhuqhisisa.2. Sefa izithako ezomileyo ndawonye,
galela kumxube onqumbululu ukwenza intlama eqinileyo.
3. lntlama yahlukanise ibe ziintlama ezimbini.
4. ¥ifake efrijini malunga nama-30 emizuzu okanye de iqine. 5. Cinezela isiqingatha sentlama kwitin encinane eyi-23cm x 32cm yeSwiss roll.
6. Qaba iapricot jam okanye nayiphi na ijam oyithandayo nedessicated
coconut. (Bona iintlobontlobo ukwenzela enye ifilling).
7. Dyobha intlama eseleyo ngefilling.
8. Bhaka kwionti ekwiqondo lobushushu eliyi-1 80°C (350°F) ama-45 emizuzu. 9. Yakuphola, yisike ibe namacala
alinganayo, fafaza intwana yeicing
sugar esefiweyo, baphe neice cream
osandul'ukuyithenga okanye njengoko zinjalo. Unokwenza ama-24 ezkweri.

IIPANCAKES
250m1 yeSNOWFLAKE CAKE FLOUR (140g), 1ml yetyuwa
2 amaqanda amakhulu kakhulu, 250m1 yeBonnita mllk okanye 125m1
yamanzi ne-125m1 yobisi, 15m1 yencindi yelamuni
1. Sefa izithako ezomileyo ndawonye.
2. Qhuqha amaqanda nobisi ndawonye.
3. Uthe chu galela umxube wamaqanda nencindi yelamuni kwizithako ezomileyo, de kungabi namagaqa kube nqumbululu.
4. Intlama yiyeke inyuke ama-30 emizuzu okanye ngaphezulu.
5. Qhotsa intlama kwipani eiinamafufha.
6. Iipancakes zibeke kwitawuli yeti ebumanzi.
7. Fafaza ngecinnamon, iswekile
nencindi yelamuni.
8. Zisonge, baphe.
Unokwenza i-12 leepancakes.

ICHOUX PASTRY
125m1 yamanzi, 65g yebhotolo
125m1 yeSNOWFLAKE CAKE FLOUR (70g) 1ml yetyuwa
2 amaqanda
Galela amanzi nebhotolo embizeni. Bilisa kwisitovu esikubushushu obuphantsi, ibhotolo yiyeke inyibiiike phambi kokuba amanzi abiie. 2. Yophula, galela iflawa netyuwa. Buyisela esitovini, khawuleza uzamise de kuyileke iimbulunga embindini, nentlama ingancamatheli emacaleni. 3. Yophula. kuyeke kuphole malunga nemizuzu emi-5.
4. Galela amaqanda libe linye ngexesha, qhuqhisisa qho emva kokugalela ngalinye de intlama iqine. 5. Ukuba wenza iipuffs?, zigalele ngetispuni kwitreyi yokubhaka eqatywe amafutha okanye kubumbe oku kombhobho ukuze kulungele okuya kugalelwa ngaphakathi.
6. Bhaka eontini eyenziwe yashushu kangaphambili yafika ku-200°C (400°F) imizuzu eli-10.
7. Thothisa ubushushu besitovu bufike ku 180°C (350°F) imizuzu eli-15. Kuyeke kuphole kuseseontini.
8. Ngaphakathi hlohla ucwambu, iconfectioners custard okanye isavoury fillings.
Unokwenza i-16 leepuffs okanye i-12 leeclairs.



112 BONA XHOSA-JUNE 1995

Zama le resiphi imnandi neyongayo.  Yeyokutyiwa ngeentsuku ezibandayo zasebusika

IZITHAKO
500g yenyama yenkomo yokwenza isityu (susa amanqatha uyinkqunkqe ibe
ngamaqatha), 50g (50m1) yeRama, Itswele elinye, elinkqunkqiweyo
Iqhekeza legalikhi, licujwe, Iminqathe emithathu,yenziwe izilayi
200g yekhowa, lenziwe izilayi, 50m1 yeflawa, 25m1 yetomato sauce
Igaqa lebeef stock elinyibilikiswe emanzini ashushu
350m1 yamanzi ashushu, ityuwa nepepile ukunika isongo
Yenza shushu ionti yakho uyibeke ku170°C. Qaba kancinci isitya esingonakaliyo xa sifakwe eontini amafutha.
1.Galela irama embizeni, uyibeke esitovini esishushu de ibe shushu. 2. Faka inyama uyiqhotse de ibe mdaka macala onke. Yikhuphele esityeni sakho seonti.
3. Nciphisa ubushushu besitovu sakho ugalele itswele, iminqathe kunye nekhowa. Ziqhotse de zibe ngathi ziza kuba mdaka.
4. Faka iflawa, uzamisele itumata sosi, ibeef stock, ityuwa pepile.
5. Zamise kude kubile wandule ukuyigalela inyama yakho kkwisitya seonti.
6. Sivale ufake eontini ubhake ixesha elingange-l 1/2 ukuya kwiiyure ezimbini. Ityiwa neetapile ezicujiweyo kunye nesaladi.
(Yonela abantu abane)
Le resiphi ivela kwabakwaPama Easy-To-Cook
Book. Imibuzo yithumele kule dilesi: P.O.Box
1091, Durban. 4000.




Veronica Mkari


UKUBA UHLALA EPHALABORWA.

Eli lithuha lakho lokuya
kwRHAMA/BONA WOMEN'S CLUB


UMHLA: ngumGqibelo, ngojune 10, 1995 INDAWO: ELulekani Community Hall, Phalaborwa IXESHA: Ngeye-2:OO malanga ukuya kweye-4:30 malanga

Amanenekazi ommandla wasePhalaborwa ayamenywa ukuba eze kwindibano yeRama/Bona ethembisa ngokubang'umdla nokonwabisa njengezinye iindibano. UVeronica Mkari oyiNgcali kwezoQoqosho ekhaya uza
kube elapho njengesiqhelo ebonisa indlela yokupheka, kuza kube kukho nokunye okonwabisayo, Njengakuzo zonke iindibano zeklabbu, kuza kubakho ukutsalwa kwetikiti eliwelwe angumq'esanilleni kunye nemveliso zakwaRama njengamabhaso1 Kuza kuphungwa neti. Le ndibano efundisayo kumele ingakuphosi kanti, ukuze ningaswel'indawo maqobokazana, nifike kwangethuba1




114 BONA XHOSA - May 1995

SITHI MAZ'ENETHOLE
KWABAKWALANGA
Abafundi bethu KwaLanga basamkele ngezandla ezingenamkhinkqi
kwindibano yamvanje yeRama/BONA
Kubalisa uPRIMPOSE WILLIAMS, kufote uDON BAIN




 NAKUBA indibano yethu KwaLanga iqalwe nguMfundisi uStefane ngokuvula ngomthandazo obukeke ngathi ungummangaliso kuba abantu baye bephokoka xa ebethandaza.
Kuthe emva kokuba uSista Mfenyana amkele iindwendwe uPrimrose Williams obemele iBona, wabulela bonke abaye bawenza umzamo wokuza.
Emva koko uNkszn Khasana wazise isithethi sethu sembeko uNomawethu Mnweba, esichazela ngembali yakhe emfutshane. UNomawethu ngunontlalontle owaziwayo, uchazwe njengomntu oziphulaphula ngenyameko iimfuno zabanye. UNomawethu unikele intetho echukumise wonk'umntu. Naye ngenkqu ungumzali ongatshatanga, uthethe ngeenzima abajamelana nazo abazali abangatshatanga kwanabantwana babo, ingakumbi abantwana abazalwe ngaphandle kweqhina lomtshato.
Uthe: Xa ungumzali ongatshatanga kunzima kwaye uziva ulilolo kufuneka nantoni na uyenze kungekho mntu ukukhuthazayo, okuxhasayo nokunik' ifuthe, futhe elo lidla ngokubakho xa le mbopheleleko yokuba ngumzali usabelana nayo neqabane elinothando.
Nakuba bekho abazali abangatshatanga ngenxa yokufa noqhawulo-mtshato, oomama abangafshatanga nabanfwana babo bajongelwa phantsi





bexhatshazwa luluntu. Ngelishwa asinakuyishicilela yonke intetho yakhe, kodwa kuthe phambi kokuba ehle eqongeni, ephelekwa yintlokoma yokuqhwatywa kwezandla, wanikela la macebiso alandelayo kubazali abangatshatanga.

Okwenzeka ngaphakathi endlwini yakho, enoba ayibukeki intle, kokona kuya kuba nempembelelo -mhlawumbi EYONA mpembelelo -kukugqiba uhlobo lomntu omfuna abe lulo umntwana wakho.

•Vuma ukuthi unolona celo-mngeni lukhulu ebomini bakho, zama ukuba ube ngumzali ophumelelayo. Ukuze ulungiselele imeko-bume yempumelelo kubantwana bakho, kufanele wazi ukuthi unako ukuyenza. Ukuphumelela yenye yezinto ekubangela uzithembe.
• Usapho lomzali ongatshatanga lunokuphumelela ukuba onke amalungu alo ayabambisana. Bancede abantwana bazi ukuthi banembopheleleko enkulu.
• Ukho umthombo kumzali ongatshatanga. Ikwcingulo mthombo ozisa impumelelo kulo naluphi na usapho - uThixo.
Menze abe liqabane elikhethekileyo njengomzali ongatshatanga.
Imvakwemini ibingenakuphelela ukuba uVeronica Mkari akakhange abe nokwenza umboniso. Kuba ixesha belixabisekile, ubonise indlela yokwenza iBanana Loaf elula neluncuthu.
Kufike ixesha lokutsalwa kwamatikiti awelwe ngumq'esandleni, abanaloo matikiti bazuze iintlobo ngeentlobo zamabhaso. Kuthe emva kokuvala ngomthandazo kukaNkszn Jutu kwaphungwa iti nemiqhathane.
Inxalenye yesihlwele izonwabisa ngokucula nokuqhwaba izandla kwindibano yeRama/BONA.


112 BONA XHOSA - .JLme 1995IBEEF CASSEROLE

		BONA XHQSA - June 1995• 113

	NONWABE NEBONA NABAKWARAMA

		BONAXHOSA-May 1995 115

