

I-P.E.T IZA KUZIKHULULA
Iingqondo zolutsha
UMatiwane Manana ,ungumSwazi
ongumakhwekhwethe kwezolonwabo, uza kuluxhobisa ulutsha esebenzisa amajelo eendaba nemidlalo yentonga edumileyo

kubalisa uBONGANI HLATSHWAYO kufote uTHEMBA NKOSI
144 BONA XHOSA - August 1995


XA uMatiwane Manana wayeqalisa iphulo lePeoples Educational theatre ngo-1985 wayezimisele ukufundisa uluntu, ingakumbi ulutsha.
Oko ndakwenza emva kwexesha localucalulo olwalugquba kweli. Iingqondo zabantu zazitshatyalalisiwe. Nkqu nezithethe zethu bezicekiswa ngabany'abantu.
Ngeli phulo ndabona ukuba kulungile ukuqalisa beselula abantwana ndibafundise ukuba kuthetha ntoni ukuba ngumntu oNtsundu. Sibuyela kwimvelaphi yethu, sibenza bazithande izithethe zethu phambi kokuba okusezingqondweni zabo kufunxwe ziimfundiso zezinye iintlanga, utshilo uManana.
UMatiwane ubone ukuba ukusebenzisa amajelo eendaba abaNtsundu yeyona ndlela yokufikelela ebantwini- njengoko kube njalo nangaphambili - kuba neminye imiba yentlalo ifikelele ebantwini ngaloo majelo. Ukufunda ngale ndlela kuyahlonelwa kwaye kuxatyisiwe.
UMatiwane ufumanise ukuba abantu bafunda kakuhle ngale ndlela, zimbalwa neempazamo




ezenziwayo xa kufundwa.
Xa ndandiseUnited States ndacinga ngokuyisebenzisa le ndlela ndakubuyela ekhaya. Endikubone kulutsha lwamaSwazi kukuba aluzithandi izithethe zabaNtsundu.
Lucekisa izithethe namasiko alo. Ngamafutshane, lufuna ukuba ngabantu abamhlophe. Oku kuyandimangalisa kuba kwangaxeshanye lufuna ukuba ngamaSwazi.
Ulutsha luzingqondi. Lufunda kwizikolo zangasese, inkoliso yalo iya ecaweni. Luyayazi imidlalo yeqonga, kodwa aluyazi injongo yalo ebomini.
UMatiwane ubhenela kulutsha ukuba lube neqhayiya ngokuba ngabantu abantsundu. Uthi lufanele luxabise okuphembelela ubomi balo kodwa malungalinganisi ezinye iintlanga okanye lube zizikhwenene.
Njengoko singabantu abantsundu siyakuthanda ukuba ngumzekelo oza kulandelwa zezinye iintlanga - ingakumbi emculweni wejazz .
Umdlalo othi My Destiny nothi Asiyeni Lapho yimidlalo yeqonga emibini esetyenziswa yiP.E.T ukufikelela elutsheni nelizwe. I-P.E.T ikwasebenzisa umxhentso weSibhaca, umxhentso, ukubonga nomculo ukucacisa umyalezo wayo.
Ufundiswe nguIan Barnard eDorkay House . Ukwangomnye weqela lokuqala elalidlala kumdlalo othi Sponono, okhe wakhenketha eUSA . Xa uqala lo mdlalo nguye ocula kwigwijo elimnandi lesiZulu.
Kuthe xa lo mdlalo uyekwa, uMatiwane wahlala phesheya kunye nabanye. Ucule noMirriam Makeba noLetta Mbuli, ube negalelo kunye nabo ekuqanjweni kweLumumba.
Kwizinto zakhe azixabisileyo kukho iileta ezimbini zombulelo enye ivela kuRobert F. Kennedy ongasekhoyo nowayenguMongameli waseMerika , nakuCorreta Scott King inkosikazi engasekho kaGqr. Martin Luther King .
Umyalezo kaMatiwane kulutsha kukuba likho ithemba xa kumanyene. Ikamva lisezandleni zabantu.
Xa ukholelwa kwinkululeko, unokuthetha ngezinto zaseAfrika okanye ezakwaNtu, utsho uManana. 


BONA XHOSA August 1995 147


IINDABA ZOLUTSHA

Lo ngumhlathi wesihlanu kungcelele lwamanqaku
athunyelwa lulutsha lwalo lonke eli luthetha nangayiphi na ingongoma enomdla kwinkqubela yalo. Kule nyanga
umxholo uthi: UKUMODELA .


Osithumelele umhlathi wale nyanga nguZintathu Mqhikiza waseMtata. Ungumfundi weBanga le-10 ezingisa High School , uye ebalasela ekumodeleni . Sephumelele kabini kukhuphiswano lokumodela njengokuba engumfundi eLadibo School of Modelling eMtata. UZintathu unconywa ngokuba nesithomo esihle esingenza abantu abanjengoNaomi Campbell bammonele.


 ukumodela kuyonwabisa, kodwa nako kunamahla-ndinyuka. Xa ufuna ukuphumelela kufuneka uzimisele, ukhuthale. Phofu ke, ungadimazeki, lo ngumsebenzi okugcina ukhenketha kwaye okwenza ube nenkathalo kwinto yonke. Ukwakufundisa indlela yokuziphatha xa uphakathi kwabantu.
Enye inzuzo yokuModela kukudibana nabantu abaninzi ababalulekileyo - kanti ufunda nendlela yokusingatha lula ezo ndiba No. Okokugqibela, ufunda ngoku lungelelanisa impahla yefashoni kwanezinye iinkcukacha ezibandakanyeke ekumodeleni . Inkoliso yabantu imodela ukuze ifumane udumo lokuba yimodeli  ithuba lokuvela kwiimagazini naku mabonakude.
Esinye isizathu sokuba abanye abantu bamodele ngamathuba okuya kusebenza kwiindawo ezikude, apho bathi besebenza babe bonwabile. Njengoko ndiyimodeli ndifumanise ukuba uzuza amathuba amaninzi okwaziwa. Oku kuthetha ukuba usethubeni lokuzuza imali eninzi qho xa unikwe umsebenzi. Phofu ke, xa ufuna ukwenza umsebenzi wokumodela kukho izinto ekufuneka uzikhumbule. Okokuqala, kufuneka ube nesithomo esincinane yaye uphile qete emzimbeni. Kwakhona, xa unemali yakho ikunceda ekuthengeni izixhobo zalo msebenzi. Kanti ke, ukumodela kunokukuxhobisa ngeendlela zokonga imali ukuze ungaxhomekeki mntwini. Khumbula, indlela oziphethe ngayo yiyo ebonisa ukuba izinto ezingakuhambeli kakuhle ziyingxaki enkulu na okanye zizinto onokuzoyisa. Imodeli enempumelelo izisombulula iingxaki ngobulumko nangendlela eyanelisayo xa zisithi gqi. Ukuze wenjenjalo kufuneka uzinike ixesba kwinto nganye oyenzayo noyithethayo ukuze ungathi ethubeni ufumanise ukuthi okuthile ukwenze ngokungxama uze uzisole.
Imodeli efanelekileyo kufuneka izame ukuba ngumzekelo omhle apho ihlala khona. Kufuneka ukhuthale, ubakhuthaze abadimazekileyo, ubancede abantu benze inkqubela. Lilonke ukumodela kufuna izinto yinto. Ubuhle buyafuneka kumntu omodelayo , kodwa ubuhle bulilize xa ungazithembi, ungenabuntu. Enye into ebalulekileyo omawuyikhumbule kukuba unokuba yimodeli ixesha elide ngokuthanda kwakho. Akukho budala bumiselwe ukuba yimodeli . Unina wemodeli ebalaseleyo ehlabathini, uNaomi Campbell , usandul'ukuqala ukumodela . Ndiva enconywa gqitha ngokwenjenjalo ulandela ekhondweni lentombi yakhe.


ZIGCINE USEMPILWENI
Xa usitya ukutya okukugcina usempilweni yaye uziphethe ngokufanelekileyo unako ukuphumelela nakuluphi na ucelo-mngeni. Asinako sonke ukuba nemizimba engathi siziimodeli , kodwa njengoko nesibhengezo sisitsho ukuba asiyondlela omile ngayo ebalulekileyo, yindlela umzimba wakho owondleke ngayo. Zama ukuzithemba nokudlamka. Yitya ukutya okunesondlo. Linga i-Imana Super Soya Mince . Izele ziiprotini ezakha ingqondo neekharbohidrate ezikunika amandla.
Abantu abakhulu bangomso bafuna loo nto!



BONA XHOSA - August 1995 151

UMHLOBO

 UHLOBISILE MAKHATHINI One-16 leminyaka angathanda
ukubhalelwa ngamanene namanenekazi aneminyaka esukela kwi-16 ukuya kwi-20. Uthanda ukudlala intenetya , basketball , ukuqubha kunye nomculo ingakumbi owerap . Angathanda ukubhalelwa ngesiNgesi okanye isiZulu kwaye iincwadi zibe neefoto . Idilesi yakhe ithi 7491 1st Avenue , Wedela, Carltonville , 2500.


UTHANDO MBAFANA une-18
leminyaka ubudala kwaye angathanda ukubhalelwa ngamanenekazi ane-18 ukuya kuma-21 ubudala. Uthanda ukumamela umculo, ukubukela umabonakude, ukudlala ibhola ekhatywayo nokufunda iimagazini . Idilesi yakhe ithi 2003 Stalite Street , Kwazakhele, Port Elizabeth , 6205.


UBAME MFA linenekazi
elinama-20 ubudala elingathanda ukubhalelwa ngabantu baseLesotho, eSwazini kunye naseMzantsi Afrika. Uthanda ukumamela umculo weRock noweFunk , ukubukela ibhola ekhatywayo, ukuphisa ngezipho nokubukela iiFilimu . Ucela zibhalwe ngeSetswana okanye isiNgesi kwaye zithunyelwe neefoto . Idilesi yakhe ithi Matsheke School , Pvt Bag 24, Bobonongi, Botswana.


UMOCKET NDLOVU une-15
leminyaka uthanda ukubhalelwa ngabantu baseMzantsi Afrika. Unomdla kwibhola ekhatywayo ingakumbi edlalwa yiKaizer Chiefs . Mbhaleleni ngesiNgesi. Idilesi yakhe ithi Unicem Manufacturing . Box 1493, House No. 8, Second Avenue , Bulawayo, Zimbabwe.


UAUGUSTINE MSUKWA
ngowaseMalawi, unama-23 eminyaka Uthanda ukubhalelwa ngabantu abakulo naliphi na ilizwe eAfrika okanye bamazwe ngamazwe. Unomdla kwezobugcisa, ekufoteni , ekuqokeleleni izitampu , ukubhala iileta , ukuhamba-hamba, ukukhwela ibhayisekile , ukufunda nokuphulaphula umculo wokholo nowereggae . Mbhaleleni ngesiNgesi okanye isiChichewa. Idilesi yakhe ithi c/o Mr K. Chitwo, Admark Building Section , Box 5, Mzuzu, Malawi.



BONA XHOSA - August 1995 155


* ikhasi lemizobo

* UMNTWANA
OBALASELYO:
Khauhelo Mosiana

* Intsomi kaMakazi uBarbara

* Ukhuphiswano weFunword

UKhauhelo Denise Margaret Mosiana yintwazana eneminyaka emithandathu laseHoneydew kwiphondo lweGauteng. Ufunda uGrade One eBoskop Primary School kwaye uthanda ukubhala nokuzoba izilwanyana. Uthetha isiSuthu nesiNgesi yaye uthi ngokubukela umabonakude uphucula indlela athetha ngayo. Enye inkqubo kamabonakude ayithandayo, yiMini TV .


156 BONA XHOSA August 1995


OMO Mailbag

Ukuba unengxaki xa uhlamba impahla nceda ubhalele kwaOMO Mailbag , P.O. Box 1000, Durban , 4000 uzokuphendulwa okanye utsalele umnxeba kule nombolo ingahlawulelwayo 0800-332811. Usenokuphulaphula nakwinkqubo yethu kanomathotholo  uluhlu lwezikhululo namaxesha esasazwa ngawo le nkqubo afumaneka ekupheleni kweli nkqaku.


Siyanibulisa apha kwaOMO Mailbag . Incwadi yale nyanga ivela kuPatience Sikomo waseMatatiele . UPatience usibhalele esixelela ukuba ukwisikolo ekufundwa kuhlalwa kuso kwaye angathanda ukwazi ukuba angayisebenzisa njani iOMO Micro ekuhlambeni iyunifomu yakhe yesikolo . Zama le ndlela ilandelayo Patience ,
• Sebenzisa umlinganiselo ochanileyo weOMO Micro (i-1kg ne-2kg nganye zale sepha zinecephe lokulinganisela eluluncedo kakhulu);
• Qinisekisa ukuba isicocisisi sinyibilikile ngaphambi kokuba uyifake emanzini impahla;
• Wasuse ngokukhawuleza amabala: umzekelo ibala le inki liphuma
lula xa ulisuswe lingekomi;
• Yihlambe rhoqo impahla yakho;
• Yihlalise emanzini ngaphambi kokuba uyihlambe;
• Xa ugqiba kuyihlamba iyunifomu yakho yihlambululisise ukuze buphume bonke ubumdaka nesicocisisi;
• Galela intwana yeSunlight Micro Fabric Softner xa uyihlambulula okokugqibela iyunifomu yakho ukuze ihlale ithambile.

AMACEBISO
• Zomise endaweni enomthunzi iimpahla zakho ukuze zingagqoli.

• Ukuba impahla inombala ongaqaqambanga, hlalisa ikona
yayo emanzini ukhangele ukuba ayiphumi na idayi yayo. Ukuba iyaphuma yihlambe ecaleni yodwa.
• Emva kokuyihlamba sebenzisa amanzi ayo ukukorobha phantsi nalawo ubuhlambulula ngawo ukunkcenkceshela iintyatyambo zakho.

Phulaphula:
Radio Zulu - ngoMvulo - ngentsimbi ye-2.30pm
iRadio Xhosa - ngoLwesibini -ngentsimbi ye-10.00am iRadio Ndebele - ngoLwesibini ngentsimbi ye-9.30am iRadio Sesotho - ngoMvulo -ngentsimbi ye-2.00pm iRadio Lebowa - ngoLwesithathu 
ngentsimbi ye-11.35am ( North Sotho)
iRadio Swazi - ngoLwesine ngentsimbi ye-10.30am iRadio Venda - ngoLwesithatliu -ngentsimbi ye-9.30am





162 BONA XHOSA August 1995


Intsomi kaMakazi uBarbara .

UKUVAVANYWA KOBUHLOBO
BOKWENYANI


Kwakukho amakhwenkwana amabini, uBongani noNdumiso ayengabahlobo abasenyongweni. Eneneni babevana nangaphezu kwabantwana abazalwa kunye, bebaliselana ngezinto ezimbi ezibehleleyo, iminqweno, izinto ezibonwabisayo, izinto abazoyikayo neemfihlo zabo.
Athe akufikelela ebudaleni, izinto zatshintsha. Abazali bakaBongani babezizinhanha, wathi akupasa imatriki bamthumela eyunivesithi . UNdumiso yena kwanyanzeleka ukuba axhome esikolweni eneBanga lesiBhozo waza wazifumanela umsebenzi ukuze ondle oodadewabo nonina ongumhlolokazi.
UBongani waba ngusomashishini onempumelelo, okulusizi kukuba okukhona esiba sisinhanha kokukhona waya ephelelwa ngumdla kumhlobo wakhe wasebuntwaneni, uNdumiso.
Wafikelwa yingcingane ethi UNdumiso lo akandifanele. Unxiba iimpahla zexabiso eliphantsi, uhlala emathyolweni. Abantu baza kundijonga njani xa ndinxulumana nabantu abafana naye?
UBongani uye eziphakamisa, akamhoya umhlobo wakhe omdala. Kodwa ilishwa laliza kumfundisa isifundo uBongani. Kuthe ngaminazana ithile emva kwetheko nabahlobo bakhe abazizinhanha, uBongani wenzakala kwingozi yemoto , wangxwelerheka.
Loo ngozi yamenza wangabinako ukusebenza, kungekho nomntu onokumondla kuba nabazali bakhe basweleka.
Ngequbuliso uBongani owayedumile wayehlupheka engenamncedi, elilolo, Abahlobo bakhe abazizinhanha babengafuni ukumbona kuba wayengekho kumgangatho abakuwo.
Kodwa kwakukho umhlobo amlibala kudala nowathi gqi engalindele.
Bongani, nguwe nyhani lo mhlobo wam? Kwenzeke ntoni kuwe? uNdumiso wambuza exhalabile.
Uthe uNdumiso akuva ibali elibuhlungu lomhlobo wakhe wamcela ukuba ayokuhlala naye kwityotyombe lakhe.
Ungathini ukundiphatha kanje emva kokuba mna ndingazange ndikuhoye? uBongani wambuza ekhwankqisiwe.
Ubuhlobo bokwenyani buvavanywa xa
izinto zingakuhambeli kakuhle. Mna uya kuhlala ungumhlobo wam nokuba sekumnyam entla, watsho uNdumiso encumile.



	

		BONA XHOSA - August 1995 145

		BONA XHOSA- August 1995 147

		BONA XHOSA - August 1995 155

156 BONA XHOSA - August 1995

162 BONAXHOSA- August 1995

